
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№231
от 20 септември 2023 година, взето с Протокол №10
ОТНОСНО: Промяна на граници на част от общински имот с идентификатор 55155.27.163 по КККР на гр. Пазарджик, с начин на трайно ползване: За паркинг.

Предложението на Кмета на Общината е законосъобразно и мотивирано, тъй като са взети предвид решението на Експертния съвет при Община Пазарджик и заявлението на собственика на УПИ I-за ресторант, мотел, търговия и услуги (ПИ с идентификатор 55155.27.115 по КККР на гр. Пазарджик), кв. 8 (м. Татар Мезар) по действащия регулационен план на гр. Пазарджик.

Поради това Общински съвет – Пазарджик, след като обсъди предложението на Кмета на Общината Тодор Попов, на основание чл. 21, ал. 1, т. 8 във връзка с ал. 2 от ЗМСМА, чл. 15, ал. 3 и ал. 5 от Закона за устройство на територията, чл. 6, ал. 1 и ал. 3, във връзка с чл. 3, ал. 2, т. 1 от Закона за общинската собственост и чл. 45, ал. 1, т. 9 и чл. 51, ал. 1 и ал. 3 от Наредба за общинската собственост,
Р Е Ш И:

1. Обявява за частна общинска собственост поземлен имот с проектен идентификатор 55155.27.142 (пет, пет, едно, пет, пет, точка, две, седем, точка, едно, четири, две) по кадастралната карта и кадастралните регистри на гр. Пазарджик, общ. Пазарджик, обл. Пазарджик, одобрени със Заповед № РД-18-97/28.10.2008 г. на Изпълнителния директор на АГКК, последно изменение на кадастралната карта и кадастралните регистри, засягащо поземления имот: няма данни за изменение, адрес на поземления имот: гр. Пазарджик, с проектна площ 300 кв.м., трайно предназначение на територията – урбанизирана, начин на трайно ползване – за къмпинг, мотел, съседи: 55155.27.143, 55155.27.141, 55155.27.115, 55155.27.119. Имот с проектен идентификатор 55155.27.142 е получен от разделянето на имот с идентификатор 55155.27.163 по КККР на гр. Пазарджик, с НТП: За паркинг.
2. Дава съгласие за промяна на границите на общински имот, представляващ поземлен имот с идентификатор 55155.27.163 по кадастралната карта и кадастралните регистри на гр. Пазарджик, съгласно проект за изменение на ПУП-ПР, одобрен с Решение на Експертен съвет по устройство на територията при Община Пазарджик, взето с протокол №12 от 14.09.2023 г. с което към УПИ I-за ресторант, мотел, търговия и услуги (ПИ с идентификатор 55155.27.115 по КККР на гр. Пазарджик), кв. 8 (м. Татар Мезар) по действащия регулационен план на гр. Пазарджик, се присъединяват 300,00 кв.м., съставляващи имот с проектен идентификатор 55155.27.142 (пет, пет, едно, пет, пет, точка, две, седем, точка, едно, четири, две) по кадастралната карта и кадастралните регистри на гр. Пазарджик, като се обособява нов УПИ I- за ресторант, мотел, търговия и услуги в кв. 8 (м. Татар Мезар) по действащия регулационен план на гр. Пазарджик, на стойност по пазарна оценка от оценител на имоти в размер на 54 000 лева.  

3. Одобрява предложения предварителен договор за покупко-продажба на основание чл. 15, ал. 5, във връзка с ал. 3 от ЗУТ, неразделна част от настоящето решение.

4. Възлага на Кмета на Общината да сключи окончателен договор след влизане в сила на заповедта за одобряване на ПУП-ПР и внасянето на  съответните суми от Теодор Кочев.

